નોંધનીય છે કે કેલેન્ડર વર્ષ ૨૦૧૬માં ખાંડના ભાવમાં ૬થી ૮ રૂપિયાનો વધારો જોવાઈ ચૂક્યો છે. દરમિયાન ખાંડના ભાવમાં જોવા મળેલા સુધારા તરફી ચાલના પગલે આયાત ડ્યૂટીમાં ઘટાડો કરવા સંબંધે પણ સરકાર ગંભીરતાતી વિચારી રહી છે. હાલ ખાંડ ઉપર આયાત ડ્યૂટી ૪૦ ટકા છે, જે ઘટાડીને ૩૦ ટકા કરવામાં આવે તો આયાતકારો દ્વારા ખાંડની વધુ આયાત થાય અને તેની સીધી અસર સ્થાનિક બજારમાં જોવા મળે. એટલું જ નહીં ખાંડના ભાવમાં જે વધારો જોવા મળી રહ્યો છે તે અટકે તથા બજારમાં વધુ માલ આવવાના કારણે ભાવમાં ઘટાડા તરફી ચાલ જોવા મળે.